**AIŠKINAMASIS RAŠTAS**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti ir nugriauti Klaipėdos miesto savivaldybei priklausantį ir dėl fizinio nusidėvėjimo jos funkcijų vykdymui netinkamą naudoti nekilnojamąjį turtą (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso nekilnojamasis turtas, Klaipėdoje, Klaipėdos Regos ugdymo centro teritorijoje esantys inžineriniai kiemo statiniai – 11 lauko pavėsinių. Lauko pavėsinės – stogelių ir juos laikančių kolonų betonas visiškai suiręs, ištrupėjęs, armatūra atvira, pažeista korozijos, statinio būklė turi avarinės būklės požymių. Toliau eksploatuoti statinio negalima, nes tai kelia pavojų žmonių sveikatai.

Inžinerinius kiemo statinius – 11 lauko pavėsinių esančių Baltijos pr. 31, Klaipėdoje, šiuo metu patikėjimo teise valdo biudžetinė įstaiga Klaipėdos regos ugdymo centras.

Klaipėdos regos ugdymo centro sudarytos komisijos pastatų apžiūros aktu ir įstaigos direktoriaus įsakymu inžineriniai kiemo statiniai pripažinti netinkamais naudoti dėl fizinio nusidėvėjimo.

**3. Kokių rezultatų laukiama.**

Nugriovus nurodytus kiemo statinius būtų pašalinti avarinės būklės objektai ir sutvarkyta teritorija.

**4. Sprendimo projekto rengimo metu gauti specialistų vertinimai.**

Klaipėdos Regos ugdymo centro 2013-06-06 pastatų kasmetinės (pavasarinės) apžiūros aktas, 2013-06-11 įsakymas Nr. V-78 „Dėl Regos ugdymo centro kiemo inžinerinių statinių –įrenginių – 11 pavėsinių (unikalus Nr. 2196-9000-7034) pripažinimo netinkamomis (negalimomis) naudoti“.

**5. Lėšų poreikis sprendimo įgyvendinimui.**

Preliminari pastatų griovimo darbų kaina iki 50 tūkst. Lt.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – pašalinti avarinės būklės pastatai ir sutvarkyta teritorija.

Teikiame svarstyti šį sprendimo projektą.

Turto skyriaus vedėja Genovaitė Paulikienė

 PRIDEDAMA:

1. 2013-06-17 Klaipėdos Regos ugdymo centro prašymas Nr. SI-141, 6 lapai.

2. 2014-04-15 Objektinė sąmata – 11 pavėsinių ardymas darželio teritorijoje Baltijos pr.31, 1 lapas.

3. 2014-04-15 Lokalinė sąmata – pavėsinių 5x5 m. ardymas (4 vnt.), 1 lapas.

4. 2014-04-15 Lokalinė sąmata – pavėsinių 6x5 m. ardymas (7 vnt.), 1 lapas.